CELEX: 31997D0432
Language: el
Date: 1997-07-02 00:00:00
Title: 97/432/ΕΚ: Απόφαση της Επιτροπής της 2ας Ιουλίου 1997 περί κοινοτικής χρηματοδοτικής συνδρομής για ένα πρόγραμμα επιτήρησης που αφορά την εξάλειψη του αφθώδους πυρετού στην Αλβανία, την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβική Δημοκρατία της Μακεδονίας (Τα κείμενα στη δανική, αγγλική και ιταλική γλώσσα είναι τα μόνα αυθεντικά)

Avis juridique important

|

31997D0432

97/432/ΕΚ: Απόφαση της Επιτροπής της 2ας Ιουλίου 1997 περί κοινοτικής χρηματοδοτικής συνδρομής για ένα πρόγραμμα επιτήρησης που αφορά την εξάλειψη του αφθώδους πυρετού στην Αλβανία, την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβική Δημοκρατία της Μακεδονίας (Τα κείμενα στη δανική, αγγλική και ιταλική γλώσσα είναι τα μόνα αυθεντικά)  

Επίσημη Εφημερίδα αριθ. L 185 της 15/07/1997 σ. 0015 - 0022

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Ιουλίου 1997 περί κοινοτικής χρηματοδοτικής συνδρομής για ένα πρόγραμμα επιτήρησης που αφορά την εξάλειψη του αφθώδους πυρετού στην Αλβανία, την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβική Δημοκρατία της Μακεδονίας (Τα κείμενα στη δανική, αγγλική και ιταλική γλώσσα είναι τα μόνα αυθεντικά) (97/432/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/424/ΕΟΚ του Συμβουλίου, της 26ης Ιουνίου 1990, περί δαπανών στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως τα άρθρα 12 και 13,Εκτιμώντας:ότι εμφανίστηκαν κρούσματα αφθώδους πυρετού κατά το τέλος της άνοιξης ή/και το καλοκαίρι του 1996 όπως ανέφεραν η Αλβανία, η πρώην Γιουγκοσλαβική Δημοκρατία της Μακεδονίας και η Ομοσπονδιακή Δημοκρατία της Γιουγκοσλαβίας 7ότι η εμφάνιση της νόσου του αφθώδους πυρετού στις χώρες της Ανατολικής Ευρώπης συνιστά σοβαρό κίνδυνο για το κοινοτικό ζωικό κεφάλαιο 7ότι, μετά την εκδήλωση κρουσμάτων της νόσου του αφθώδους πυρετού τον Μάιο του 1996 στην Αλβανία, η Επιτροπή εξέδωσε στις 13 Ιουνίου 1996 την απόφαση 96/367/ΕΚ περί προστατευτικών μέτρων σε σχέση με τη νόσο του αφθώδους πυρετού στην Αλβανία (3) 7ότι η Επιτροπή, εκδίδοντας στις 14 Ιουνίου 1996 την απόφαση 96/368/ΕΚ περί κοινοτικής χρηματοδοτικής συνδρομής όσον αφορά μέτρα για τον έλεγχο της νόσου του αφθώδους πυρετού στην Αλβανία (4), έδωσε τη δυνατότητα στις αλβανικές αρχές να αποκτήσουν μέχρι 600 000, κατ' ανώτατο όριο, δόσεις εμβολίων 7ότι, λόγω της εκδήλωσης κρουσμάτων της νόσου του αφθώδους πυρετού στην πρώην Γιουγκοσλαβική Δημοκρατία της Μακεδονίας (FYROM), η Επιτροπή εξέδωσε την απόφαση 96/439/ΕΚ (5), στις 18 Ιουλίου 1996, περί κοινοτικής χρηματοδοτικής συνδρομής για μέτρα ελέγχου της νόσου του αφθώδους πυρετού στην πρώην Γιουγκοσλαβική Δημοκρατία της Μακεδονίας 7ότι στο πλαίσιο της εν λόγω απόφασης, δόθηκε η δυνατότητα να αποκτηθεί ένας συνολικός αριθμός 250 000 δόσεων εμβολίων για την προστασία των βοοειδών κατά της νόσου του αφθώδους πυρετού 7ότι τα προγράμματα εμβολιασμού κατά της νόσου του αφθώδους πυρετού που υλοποιήθηκαν στην Αλβανία και την πρώην Γιουγκοσλαβική Δημοκρατία της Μακεδονίας, ενδέχεται να έχουν συμπεριλάβει εμβολιασμό ζωικού κεφαλαίου στο οποίο επωαζόταν ο ιός της νόσου του αφθώδους πυρετού, χωρίς όμως να εμφανίζει σημεία παρουσίας της νόσου 7ότι δεν είναι δυνατό να αποκλεισθεί το ενδεχόμενο της παρουσίας «ζώων-φορέων» της εν λόγω νόσου εξαιτίας της υλοποίησης ενός προγράμματος εμβολιασμού στην Αλβανία και την πρώην Γιουγκοσλαβική Δημοκρατία της Μακεδονίας 7ότι η κατάσταση που επικρατεί, όσον αφορά τη νόσο του αφθώδους πυρετού, σε ορισμένες περιοχές της Αλβανίας, της Ομοσπονδιακής Δημοκρατίας της Γιουγκοσλαβίας (ΟΔΓ) και της πρώην Γιουγκοσλαβικής Δημοκρατίας της Μακεδονίας, παραμένει ασαφής όσον αφορά τα αντισώματα του ιού της νόσου του αφθώδους πυρετού που έχουν παρουσιασθεί οφειλόμενα σε άγρια στελέχη ιού ή σε αντιγόνα του ιού των εμβολίων 7ότι ένα πρόγραμμα ορολογικής επιτήρησης το οποίο αποσκοπεί στην ανίχνευση αντισωμάτων του ιού της νόσου του αφθώδους πυρετού, έχει σχεδιασθεί για ορισμένες περιοχές της Αλβανίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας 7ότι το εν λόγω πρόγραμμα, όταν θα έχει υλοποιηθεί, μπορεί να παράσχει χρήσιμη πληροφόρηση για την κατάσταση που επικρατεί όσον αφορά την εν λόγω νόσο στην περιοχή η οποία αποτελεί αντικείμενο του προγράμματος επιτήρησης 7ότι μία ομάδα εμπειρογνωμόνων από τα κράτη μέλη και την Ευρωπαϊκή Επιτροπή, σε συνεργασία με τις κτηνιατρικές αρχές της Αλβανίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας, έχουν καταρτίσει ένα πρόγραμμα ορολογικής επιτήρησης για τις περιοχές στις οποίες ενδημεί η νόσος του αφθώδους πυρετού 7ότι το εν λόγω πρόγραμμα προβλέπει ότι η δειγματοληψία αίματος διενεργείται από τις ενδιαφερόμενες τρίτες χώρες και ότι οι εργαστηριακές εξετάσεις των δειγμάτων αίματος που έχουν ληφθεί πραγματοποιούνται σε επιλεγμένα εθνικά εργαστήρια ειδικευμένα στη νόσο του αφθώδους πυρετού στα κράτη μέλη της Ευρωπαϊκής Ένωσης 7ότι το πρόγραμμα θα βασίζεται ιδίως στην πολύ στενή συνεργασία μεταξύ:- της κεντρικής κτηνιατρικής υπηρεσίας της Αλβανίας και του εθνικού εργαστηρίου για τον αφθώδη πυρετό στην Ιταλία,- της κεντρικής κτηνιατρικής υπηρεσίας της πρώην Γιουγκοσλαβικής Δημοκρατίας της Μακεδονίας (FYROM) και του εθνικού εργαστηρίου για τον αφθώδη πυρετό στη Δανία,- της κεντρικής κτηνιατρικής υπηρεσίας της Ομοσπονδιακής Δημοκρατίας της Γιουγκοσλαβίας (ΟΔΓ) και του εθνικού εργαστηρίου για τον αφθώδη πυρετό στο Ηνωμένο Βασίλειο 7ότι στην ημερομηνία έναρξης του προγράμματος θα ληφθούν υπόψη τοπικές δυσχέρειες που μπορεί να επηρεάσουν στη συλλογή δειγμάτων αίματος σε περιοχές που τελούν υπό καθεστώς ορολογικής επιτήρησης 7ότι η ημερομηνία έναρξης μπορεί να διαφέρει από περιοχή σε περιοχή 7ότι το παράρτημα Β της οδηγίας 85/511/ΕΟΚ του Συμβουλίου, της 18ης Νοεμβρίου 1985, περί εισαγωγής κοινοτικών μέτρων για τον έλεγχο της νόσου του αφθώδους πυρετού (6), όπως τροποποιήθηκε τελευταία από την απόφαση 92/380/ΕΟΚ της Επιτροπής (7), περιλαμβάνει κατάλογο των εθνικών εργαστηρίων στα οποία επιτρέπεται να χειρίζονται ζωντανούς ιούς της νόσου του αφθώδους πυρετού 7ότι θα πρέπει να χορηγηθεί κοινοτική χρηματοδοτική ενίσχυση σε εργαστήρια και σε τρίτες χώρες που συμμετέχουν στην υλοποίηση του προαναφερομένου προγράμματος ορολογικής επιτήρησης 7ότι, για εποπτικούς λόγους, θα πρέπει να ισχύουν τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδότησης της κοινής γεωργικής πολιτικής (8), όπως τροποποιήθηκε τελευταία από τον κανονισμό (ΕΟΚ) αριθ. 1287/95 (9) 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Εγκρίνεται το πρόγραμμα ορολογικής επιτήρησης για τη νόσο του αφθώδους πυρετού που περιγράφεται στο παράρτημα Ι για ορισμένες περιοχές της Αλβανίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας.2. Για την υλοποίηση του προγράμματος ορολογικής επιτήρησης που αναφέρεται στην παράγραφο 1, η Κοινότητα θα παράσχει χρηματοδοτική συνδρομή μέχρι του ανωτάτου ποσού των 236 790 Ecu.3. Η χρηματοδοτική συνδρομή που αναφέρεται στην παράγραφο 2, θα παρασχεθεί στα εθνικά εργαστήρια τα οποία είναι ειδικευμένα για τη νόσο του αφθώδους πυρετού, κατάλογος των οποίων παρατίθεται στο παράρτημα ΙΙ, για τις ενέργειες οι οποίες περιγράφονται στο παράρτημα ΙΙΙ.Άρθρο 2 Η κοινοτική χρηματοδοτική συνδρομή θα καταβληθεί ως εξής:- το 50 % με προκαταβολή, κατόπιν σχετικής αιτήσεως των εθνικών εργαστηρίων αφθώδους πυρετού τα οποία αναφέρονται στο παράρτημα ΙΙ. Η αίτηση για προκαταβολή χρηματοδοτικής συνδρομής πρέπει να συνοδεύεται από στοιχεία σχετικά με την ημερομηνία έναρξης των εργαστηριακών εξετάσεων επί δειγμάτων που θα ληφθούν από τις περιοχές που περιλαμβάνονται στο πρόγραμμα ορολογικής επιτήρησης,- το υπόλοιπο, μετά από την προσκόμιση και την αποδοχή της τεχνικής και χρηματοοικονομικής τεκμηρίωσης, Η τεκμηρίωση αυτή πρέπει να έχει διαβιβασθεί στην Ευρωπαϊκή Επιτροπή εντός έξι μηνών, το αργότερο, από την ημερομηνία έναρξης των ορολογικών εξετάσεων που αναφέρονται στο παράρτημα Ι.Άρθρο 3 Ισχύουν mutatis mutandis τα άρθρα 8 και 9 του κανονισμού (ΕΟΚ) αριθ. 729/70.Άρθρο 4 Η παρούσα απόφαση απευθύνεται στο Βασίλειο της Δανίας, την Ιταλική Δημοκρατία και το Βασίλειο της Μεγάλης Βρετανίας και της Βόρειας Ιρλανδίας.Βρυξέλλες, 2 Ιουλίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 224 της 18. 8. 1990, σ. 19.(2) ΕΕ αριθ. L 168 της 2. 7. 1994, σ. 31.(3) ΕΕ αριθ. L 145 της 19. 6. 1996, σ. 17.(4) ΕΕ αριθ. L 145 της 19. 6. 1996, σ. 19.(5) ΕΕ αριθ. L 181 της 20. 7. 1996, σ. 37.(6) ΕΕ αριθ. L 315 της 26. 11. 1985, σ. 11.(7) ΕΕ αριθ. L 198 της 17. 7. 1992, σ. 54.(8) ΕΕ αριθ. L 94 της 28. 4. 1970, σ. 13.(9) ΕΕ αριθ. L 125 της 8. 6. 1995, σ. 1.ΠΑΡΑΡΤΗΜΑ Ι ΠΡΟΓΡΑΜΜΑ ΟΡΟΛΟΓΙΚΗΣ ΕΠΙΤΗΡΗΣΗΣ ΓΙΑ ΤΗ ΝΟΣΟ ΤΟΥ ΑΦΘΩΔΟΥΣ ΠΥΡΕΤΟΥ Στόχος Το πρόγραμμα ορολογικής επιτήρησης που αναφέρεται στο άρθρο 1 παράγραφος 1 έχει ως στόχο:- την εκτίμηση της σοβαρότητας και της γεωγραφικής κατανομής των αντισωμάτων που συνδέονται με τα χρησιμοποιηθέντα εμβόλια και με τα άγρια στελέχη του ιού,- την επιβεβαίωση του γεγονότος ότι η νόσος του αφθώδους πυρετού βρίσκεται υπό έλεγχο σε επιλεγμένες περιοχές της Αλβανίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας.Επιπλέον, στοχεύει στην επικύρωση μιας εργαστηριακής δοκιμής η οποία έχει εμφανισθεί προσφάτως και αποσκοπεί στη διαφοροποίηση των αντισωμάτων του ιού της νόσου του αφθώδους πυρετού αναλόγως του κατά πόσον οφείλονται σε άγρια στελέχη ή αν είναι αποτέλεσμα εμβολιασμού.Σχεδιασμός του προγράμματος ορολογικής επιτήρησης Το πρόγραμμα ορολογικής επιτήρησης αποσκοπεί στην ανίχνευση της παρουσίας αντισωμάτων του ιού της νόσου του αφθώδους πυρετού του τύπου Α22 τα οποία παράγονται από άγρια στελέχη ιού και ιούς εμβολίων, αντιστοίχως. Το πρόγραμμα αυτό λαμβάνει υπόψη το γεγονός ότι, λόγω του εφαρμοζόμενου συστήματος διαχείρισης, ένας οικισμός είναι δυνατό να θεωρείται ότι αποτελεί μία επιδημιολογική μονάδα. Σε περιοχές πλησίον ενός επιβεβαιωμένου κρούσματος, το πρόγραμμα θα πρέπει να σχεδιάζεται έτσι ώστε να ανιχνεύονται αντισώματα σε ποσοστό διάδοσης 5 % με επίπεδο βεβαιότητας 95 %.Η υλοποίηση του προγράμματος πρέπει να βασίζεται σε στενή συνεργασία μεταξύ των ακολούθων:α) την κεντρική κτηνιατρική υπηρεσία της Αλβανίας και το εθνικό εργαστήριο για τον αφθώδη πυρετό στην Ιταλία.Περίπου 2 380 δείγματα αίματος πρέπει να ληφθούν από ζώα (βοοειδή, πρόβατα και αίγες) εκτρεφόμενα σε ένδεκα διαφορετικές επαρχίες της Αλβανίας, και να αποσταλούν στην Ιταλία για εργαστηριακή εξέταση 7β) η κεντρική κτηνιατρική υπηρεσία της πρώην Γιουγκοσλαβικής Δημοκρατίας της Μακεδονίας (FYROM) και το εθνικό εργαστήριο για τον αφθώδη πυρετό στη Δανία,Περίπου 7 460 δείγματα αίματος πρέπει να ληφθούν από ζώα (βοοειδή, πρόβατα και αίγες) εκτρεφόμενα σε 29 διαφορετικές επαρχίες της πρώην Γιουγκοσλαβικής Δημοκρατίας της Μακεδονίας, και να αποσταλούν στη Δανία για εργαστηριακή εξέταση 7γ) η κεντρική κτηνιατρική υπηρεσία της Ομοσπονδιακής Δημοκρατίας της Γιουγκοσλαβίας (ΟΔΓ) και το εθνικό εργαστήριο για τον αφθώδη πυρετό στο Ηνωμένο Βασίλειο.Περίπου 6 420 δείγματα αίματος πρέπει να ληφθούν από ζώα (βοοειδή, πρόβατα και αίγες) εκτρεφόμενα σε 37 διαφορετικές επαρχίες της Ομοσπονδιακής Δημοκρατίας της Γιουγκοσλαβίας, και να αποσταλούν στο Ηνωμένο Βασίλειο για εργαστηριακή εξέταση.Τα εθνικά εργαστήρια για τον αφθώδη πυρετό τα οποία αναφέρονται στα ως άνω στοιχεία α), β) και γ) πρέπει να:- ενημερώσουν την Επιτροπή για την ημερομηνία έναρξης των εργαστηριακών εξετάσεων επί δειγμάτων που θα ληφθούν από περιοχές που περιλαμβάνονται στο πρόγραμμα ορολογικής επιτήρησης,- προετοιμάσουν και να υποβάλουν στην Επιτροπή μια έκθεση σχετικά με το έργο που πραγματοποίησαν. Η έκθεση αυτή πρέπει να περιλαμβάνει επιδημιολογική ανάλυση δεδομένων τα οποία έχουν ληφθεί κατά τη διάρκεια της υλοποίησης του προγράμματος ορολογικής επιτήρησης. Η έκθεση πρέπει να υποβληθεί στην Επιτροπή εντός τεσσάρων μηνών, το αργότερο, μετά την ημερομηνία έναρξης των εργαστηριακών εξετάσεων.ΠΑΡΑΡΤΗΜΑ ΙΙ Τα εθνικά εργαστήρια τα οποία επιτρέπεται να χειρίζονται ζωντανούς ιούς της νόσου του αφθώδους πυρετού σύμφωνα με τις διατάξεις της οδηγίας 85/511/ΕΟΚ του Συμβουλίου, και τα οποία έχουν συμφωνήσει να συμμετάσχουν στην υλοποίηση του προγράμματος ορολογικής επιτήρησης που αναφέρεται στο άρθρο 1 παράγραφος 1 1. Istituto Zooprofilattico Sperimentale della Lombardia e dell'Emilia, Romagna, Brescia, Italy.2. Statens Veterinζre Institut for Virusforskning, Lindholm, Denmark.3. Institute for Animal Health, Pirbright, Woking, Surrey, UK.ΠΑΡΑΡΤΗΜΑ ΙΙΙ ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ ΟΡΟΛΟΓΙΚΗΣ ΕΠΙΤΗΡΗΣΗΣ ΓΙΑ ΑΝΤΙΣΩΜΑΤΑ ΤΟΥ ΙΟΥ ΤΟΥ ΑΦΘΩΔΟΥΣ ΠΥΡΕΤΟΥ ΚΕΦΑΛΑΙΟ Α Πρόγραμμα ορολογικής επιτήρησης, Αλβανία Το Istituto Zooprofilattico Sperimentale della Lombardia e dell'Emilia Romagna, Brescia, στην Ιταλία πρόκειται να πραγματοποιήσει τις ακόλουθες ενέργειες σε σχέση με εργαστηριακές εξετάσεις 2 500 δειγμάτων αίματος, κατ' ανώτατο όριο, που έχουν ληφθεί στην Αλβανία.>ΘΕΣΗ ΠΗΝΑΚΑ>ΚΕΦΑΛΑΙΟ Β Πρόγραμμα ορολογικής επιτήρησης, πρώην Γιουγκοσλαβική Δημοκρατία της Μακεδονίας Το Statens Veterinζre Institut for Virusforskning, Lindholm, στη Δανία πρόκειται να πραγματοποιήσει τις ακόλουθες ενέργειες σε σχέση με εργαστηριακές εξετάσεις 7 500 κατ' ανώτατο όριο, δειγμάτων αίματος, που έχουν ληφθεί από την πρώην Γιουγκοσλαβική Δημοκρατία της Μακεδονίας (FYROM)>ΘΕΣΗ ΠΗΝΑΚΑ>ΚΕΦΑΛΑΙΟ Γ Πρόγραμμα ορολογικής επιτήρησης, Ομοσπονδιακή Δημοκρατία της Γιουγκοσλαβίας Το Institute for Animal Health, Pirbright, Woking, Surrey, στο Ηνωμένο Βασίλειο πρόκειται να πραγματοποιήσει τις ακόλουθες ενέργειες σε σχέση με εργαστηριακές εξετάσεις 6 500 κατ' ανώτατο όριο, δειγμάτων αίματος, που έχουν ληφθεί στην Ομοσπονδιακή Δημοκρατία της Γιουγκοσλαβίας (ΟΔΓ).>ΘΕΣΗ ΠΗΝΑΚΑ>ΚΕΦΑΛΑΙΟ Δ Επιστροφή εξόδων Τα έξοδα που αναφέρονται στα κεφάλαιο Α, Β και Γ επιστρέφονται ως εξής:α) Δράσεις Ι έως IV: Η σχετική τεκμηρίωση (τιμολόγια) θα κοινοποιείται στην Επιτροπήβ) Δράση V: Χρηματοδοτική συμμετοχή που υπολογίζεται βάσει του αριθμού των δοκιμών που διενεργήθηκαν.Η μοναδιαία τιμή ανά δοκιμή είναι:>ΘΕΣΗ ΠΗΝΑΚΑ>γ) Δράση VI: Η χρηματοδοτική συμμετοχή υπολογίζεται βάσει του αριθμού των δειγμάτων (100 Ecu/500 δείγματα) και των γεωγραφικών περιοχών (επαρχίες και δήμοι) στις οποίες διεξάγεται η έρευνα (20 Ecu/γεωγραφική περιοχή).